**L’IPHES-CERCA participa al cicle “Dimarts de Ciència Transformadora” explicant la seva experiència en impacte social de la recerca**

Tarragona, 15 de febrer de 2024. El cicle de trobades “Dimarts de Ciència Transformadora” és una iniciativa creada conjuntament des de d’AQuAS, Ingenio–CSIC i el Centre for Science and Technology Studies com a un **espai per compartir continguts i bones pràctiques, generar debat, reflexió i pensament crític sobre aspectes relacionats amb l’impacte de la recerca**, el compromís social, el retorn de la recerca, l’avaluació transformadora, la ciència oberta i la participació ciutadana en ciència. Estan adreçats a públics relacionats amb la recerca, com ara personal investigador i gestor, responsables de polítiques públiques de recerca, diverses administracions amb responsabilitats o interès a la recerca.

La sessió del dia 13 de febrer va tractar sobre **l’impacte de la recerca i els nous perfils professionals**, en concret sobre la figura dels “agents d’impacte” en els centres de recerca i les seves experiències. La **Marta Fontanals** va ser convidada a aquesta sessió perquè exposés l’experiència de l’IPHES en l’àmbit de l’impacte socioeconòmic de la recerca, juntament amb representants del CREAF i ISGlobal i la Institució CERCA.